Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Valsts atbalsta piešķiršana kārtība mazajiem lauksaimniekiem”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki |  |
|    |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | - |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 3. Atbalstu piešķir lauksaimniekam, kurš 2019. gada 31. decembrī jau bija nonācis grūtībās un kuram brīdī, kad tiek pieņemts lēmums par atbalsta piešķiršanu, nav piemērota kolektīva maksātnespējas procedūra, un kurš nav saņēmis glābšanas atbalstu vai pārstrukturēšanas atbalstu. | **Tieslietu ministrija**Lūdzam skaidrot, kas ir projekta 3. punktā minētā “kolektīvā maksātnespējas procedūra” un attiecīgi precizēt projekta 3. punktu. Norādām, ka spēkā esošais Maksātnespējas likums neparedz tādu maksātnespējas procesa veidu, kā šobrīd minēts projekta 3. punktā. Gadījumā, ja projektā minētais termins izriet no tieši piemērojamiem Eiropas Savienības tiesību aktiem (regulām) par atbalsta piešķiršanu grūtībās nonākušiem lauksaimniekiem, lūdzam projekta 3. punktu papildināt ar atsauci uz attiecīgo regulu, ja iespējams, norādot konkrētu regulas vienību, vienlaikus papildinot arī projekta anotācijas V sadaļas 1. tabulu.Tāpat lūdzam papildināt projekta anotāciju ar skaidrojumu, kas šo noteikumu izpratnē būs uzskatāms par “glābšanas atbalstu” un “pārstrukturēšanas atbalstu”, nepieciešamības gadījumā precizējot projekta 3. punktu. Vēršam uzmanību, ka minēto atbalsta veidu saņemšana ir izslēdzošs faktors, lai saņemtu projektā paredzēto atbalstu mazajiem lauksaimniekiem, līdz ar to tiesību normai jābūt viennozīmīgi skaidrai un nepārprotamai. | Ņemts vērā | 5. Atbalstu ir tiesīgs saņemt arī lauksaimnieks, kas 2019. gada 31. decembrī jau bija nonācis grūtībās atbilstoši Komisijas regulas Nr. 702/2014 2. panta 14. punktam, ja tam atbalsta piešķiršanas brīdī nav ierosināta tiesiskās aizsardzības procesa lieta, netiek īstenots tiesiskās aizsardzības process vai nav pasludināts maksātnespējas process, vai tas nav saņēmis glābšanas atbalstu un nav saņēmis pārstrukturēšanas atbalstu.Papildināts anotācijas I sadaļas 2. punkts ar skaidrojumu, kas šo noteikumu izpratnē būs uzskatāms par “glābšanas atbalstu” un “pārstrukturēšanas atbalstu”. |
|  | 3.punkts:Lauksaimniekam kopējais atbalsta apmērs, kurš sniegts saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – pagaidu regulējums), nepārsniedz 225 000 *euro*. | **Tieslietu ministrija**Projekta 4. punkts noteic, ka “Lauksaimniekam kopējais atbalsta apmērs, kurš sniegts saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863), nepārsniedz 225 000 *euro* (bez pievienotās vērtības nodokļa)”. Vēršam uzmanību, pirmkārt, ka ārējos normatīvajos aktos neietver atsauces uz nesaistošiem Eiropas Savienības dokumentiem, piemēram, paziņojumiem. Otrkārt, no projekta 4. punktā noteiktā atbalsta apjoma ierobežojuma saturs šobrīd nav viennozīmīgi skaidrs, it īpaši ņemot vērā citās projekta normas, piemēram, projekta 6. un 7. punktā noteikto atbalsta maksimālo apmēru. Piemēram, nav skaidrs, vai projekta 4. punktā noteiktais 225 000 *euro* ierobežojums attiecas uz vienu lauksaimnieku vai uz vienam lauksaimniekam noteiktā laika periodā piešķirto kopējo atbalstu, vai vēl kādu citu atbalsta apmēru.Ievērojot minēto, lūdzam skaidrot un attiecīgi precizēt projekta 4. punktu. | Nav ņemts vērā | Vēršam uzmanību, ka Komisijas paziņojums "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" ir viens no komercdarbības atbalsta regulējumiem, balstoties uz kuriem ir izstrādāta virkne Covid-19 krīzes novēršanai paredzēto atbalsta programmu un atsauces uz kuru ir iestrādātas virknē atbalsta programmu (Ministru kabineta noteikumu, piemēram, MKN Nr. 149, MKN Nr. 454, MKN Nr. 150, MKN Nr. 676, MKN Nr. 457 u.c.), un saskaņā ar kura nosacījumiem tiek nodrošināta atbalsta programmas saderība ar ES iekšējo tirgu. Skaidrojam, ka noteikumu projektā atsauce uz iepriekš minēto Komisijas paziņojumu ir saglabājama, ņemot vērā, ka šajā normā ir ietverts atbalsta kumulācijas aizliegums tieši ar tādu atbalstu, kuru sniedz saskaņā ar Eiropas Komisijas lēmumiem, kas pieņemti atbilstoši iepriekš minētā Komisijas paziņojuma 3.2. un 3.3. sadaļām un ar atbalstu, kuru sniedz atbalsta programmas ietvaros Covid-19 krīzes skartajiem uzņēmumiem apgrozāmo līdzekļu plūsmas nodrošināšanai, kā arī ņemot vērā, ka joprojām var tikt izstrādātas jaunas atbalsta programmas saskaņā ar šī Komisijas paziņojuma 3.2. un 3.3.sadaļām. Attiecīgi, ja normā netiek iekļauta atsauce uz Komisijas paziņojumu, bet gan uz katru konkrēto atbalsta programmu, līdz ar katru jauno atbalsta programmu izstrādātais noteikumu projekts “Valsts atbalsta piešķiršana kārtība mazajiem lauksaimniekiem” būs jāgroza, kas radītu nesamērīgu administratīvo slogu.Savukārt 6.punkts nosaka noteikumos minētā valsts atbalsta un tiešo maksājumu kopsummas ierobežojumu. 7.punktā ir norādīta valsts atbalsta mazajiem lauksaimniekiem kopējais pieejamais finansējums. 2021. gadā plānots izmaksāt atbalstu 3 000 000 *euro* apmērā no Zemkopības ministrijas budžeta apakšprogrammas 21.01.00 “Valsts atbalsts lauksaimniecībai un lauku attīstībai”. Papildināta anotācijas V. sadaļas 1.tabula  |
|  | 6. punkts:Lauku atbalsta dienests (turpmāk – dienests) atbalstu lauksaimniekam piešķir vienreizēja maksājuma veidā. Atbalsta summu aprēķina 40 procentu apmērā no 2020. gadā apstiprinātās Eiropas Savienības tiešo maksājumu summas. Izmaksājamā atbalsta summa kopā ar apstiprināto Eiropas Savienības tiešo maksājumu summu 2020. gadā nepārsniedz 1250 *euro*. | **Tieslietu ministrija**Projekta 6. punkta otrais teikums paredz, ka “izmaksājamā atbalsta summa kopā ar apstiprināto Eiropas Savienības tiešo maksājumu summu 2020. gadā nepārsniedz 1250 euro”. Tiesiskās skaidrības nolūkos lūdzam precizēt minēto normu, norādot, vai šī summa (1250 euro) attiecas uz vienam lauksaimniekam piešķiramo atbalstu projektā paredzētās atbalsta shēmas ietvaros vai arī uz kādu citu atbalsta apmēru ierobežojošu kritēriju. Vēršam uzmanību, ka dažādi atbalsta apmēra ierobežojumi, pamatojoties uz dažādiem kritērijiem, ir noteikti vairākās projekta normās, tai skaitā projekta 4., 6. un 7. punktā, līdz ar to no projekta kopumā šobrīd nav viennozīmīgi skaidrs, tieši uz kādu atbalsta apmēru lauksaimnieks var pretendēt. | Ņemts vērā | 6. punkts:Lauku atbalsta dienests (turpmāk – dienests) atbalstu lauksaimniekam piešķir vienreizēja maksājuma veidā. Atbalsta summu aprēķina 40 procentu apmērā no 2020. gadā apstiprinātās Eiropas Savienības tiešo maksājumu summas. Vienam lauksaimniekam izmaksājamā atbalsta summa kopā ar apstiprināto Eiropas Savienības tiešo maksājumu summu 2020. gadā nepārsniedz 1250 *euro*.Skaidrojam, ka 6.punkta pirmais teikums nosaka, ka atbalstu piešķir lauksaimniekam (vienam) vienreizēja maksājuma veidā, savukārt otrais teikums nosaka, kā aprēķina šo vienreizējo maksājumu vienam lauksaimniekam, kas izskaidro, kā tiks noteikts atbalsta apmērs katram lauksaimniekam, jo kā norādīts anotācijas I sadaļas punktā, atbalsts tiks piešķirts robežās no 52 līdz 351 *euro* vienai saimniecībai, t.i., lauksaimniekam.Savukārt, 7.punktā ir norādīts kopējais valsts atbalstam mazajiem lauksaimniekiem pieejamais finansējums, jo svarīgi ir atspoguļot valsts atbalsta pieejamo finansējumu arī tiesiskajā regulējumā ne tikai anotācijā.Savukārt, par  |
|  | 8. Ja kopējā lauksaimniekiem piešķiramā atbalsta summa pārsniedz 3 000 000 *euro*, dienests piemēro lineāru samazinājumu lauksaimniekiem izmaksājamām atbalsta summām, lai netiktu pārsniegts kopējais pieejamais atbalsta apmērs. | **Tieslietu ministrija**Projekta 8. punkts paredz, ka gadījumā, “ja kopējā lauksaimniekiem piešķiramā atbalsta summa pārsniedz 3 000 000 euro, dienests piemēro lineāru samazinājumu lauksaimniekiem izmaksājamām atbalsta summām”. Lūdzam tiesiskās skaidrības nolūkos precizēt projekta 8. punktu, norādot, vai atbalsta apmēra samazinājums attiecas uz projekta 6. punktā minēto maksimālo atbalsta apjomu vai kādu citu no projektā minētajām atbalsta summām. | Ņemts vērā | 8. Ja kopējā izmaksājamā atbalsta summa pārsniedz 3 000 000 euro, dienests piemēro lineāru samazinājumu lauksaimniekiem izmaksājamām atbalsta summām, lai netiktu pārsniegts kopējais pieejamais atbalsta apmērs.Skaidrojam, ka noteikumu punkts, jau nosaka, ka dienests piemēro lineāru samazinājumu lauksaimniekiem izmaksājamām atbalsta summām, lai netiktu pārsniegts kopējais pieejamais atbalsta apmērs. |
|  | 9. Saskaņā ar šiem noteikumiem sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu. | **Tieslietu ministrija**Projekta 9. punkts paredz, ka “*saskaņā ar šiem noteikumiem sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu*”. Norādām, ka projekts šobrīd neparedz izmaksu attiecināmības nosacījumus projektā minētā atbalsta saņemšanai. Līdz ar to projekta 9. punktā paredzēto nosacījumu praktiski nebūs iespējams izpildīt. Ievērojot minēto, lūdzam projekta 9. punktu svītrot vai arī projektā skaidri norādīt, kas uzskatāmas par attiecināmajām izmaksām. | Ņemts vērā | 9. Saskaņā ar šo noteikumu 4.punktā minētajiem nosacījumiem sniegto atbalstu nedrīkst apvienot ar citu valsts atbalstu par šo noteikumu 4.punktā minētajiem nosacījumiem. |
|  | 12.3. lēmumu par atbalsta piešķiršanu pieņem ne vēlāk kā līdz 2021. gada 31. decembrim, par valsts atbalsta piešķiršanas datumu uzskatot datumu, kad piešķirts par atbalsts; | **Tieslietu ministrija**Projekta 12.3. apakšpunktā noteikts, ka Lauku atbalsta dienests “lēmumu par atbalsta piešķiršanu pieņem ne vēlāk kā līdz 2021. gada 31. decembrim, par valsts atbalsta piešķiršanas datumu uzskatot datumu, kad piešķirts par atbalsts”. Lūdzam precizēt minēto normu, svītrojot regulējumu par valsts atbalsta piešķiršanas datumu vai arī precizējot to. Norādām, ka šobrīd minētajam regulējumam nav juridiskās slodzes, jo tas būtībā nosaka, ka “par valsts atbalsta piešķiršanas datumu ir uzskatāms valsts atbalsta piešķiršanas datums”.  | Ņemts vērā | 12.3. lēmumu par atbalsta piešķiršanu pieņem ne vēlāk kā līdz 2021. gada 31. decembrim. ~~par valsts atbalsta piešķiršanas datumu uzskatot datumu, kad piešķirts par atbalsts~~Datums, kad pieņemts lēmums par atbalsta piešķiršanu, uzskatāms par atbalsta piešķiršanas dienu; |
|  | 14. Noteikumus piemēro pēc tam, kad ir saņemts Eiropas Komisijas lēmums, ar kuru atbalsts atzīts par saderīgu ar Eiropas Savienības iekšējo tirgu. | **Tieslietu ministrija**7. Projekta 14. punkts paredz, ka “Noteikumus piemēro pēc tam, kad ir saņemts Eiropas Komisijas lēmums, ar kuru atbalsts atzīts par saderīgu ar Eiropas Savienības iekšējo tirgu.”Lai nodrošinātu skaidru un saprotamu projekta piemērošanas sākuma brīdi, kas tiktu atspoguļots arī normatīvo aktu informatīvajā sistēmā (likumi.lv), lūdzam papildināt projektu ar tiesisko regulējumu, kas uzliktu Zemkopības ministrijai par pienākumu informēt oficiālo izdevumu par projekta 14. punktā minētā Eiropas Komisijas lēmuma saņemšanu. Piemēram, ierosinām papildināt projektu ar jaunu punktu, nosakot, ka “Zemkopības ministrija pēc šo noteikumu 14. punktā minētā lēmuma saņemšanas nekavējoties nosūta attiecīgu paziņojumu publicēšanai oficiālajā izdevumā "Latvijas Vēstnesis" vai tamlīdzīgi. | Ņemts vērā | Noteikuma punkts svītrots, jo ir saņemts Eiropas Komisijas lēmums Nr. SA.62195 (2021/N) “Valsts atbalsta pasākums mazajiem lauksaimniekiem”. |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

 Elīna Dimanta

|  |
| --- |
| (par projektu atbildīgās amatpersonas vārds un uzvārds) |
| Tirgus un tiešā atbalsta departamenta Tiešo maksājumu un nozaru ekonomikas nodaļas vadītāja vietniece |
| (amats) |
| t.: 67027237 |
| (tālruņa un faksa numurs) |
| Elina.Dimanta@zm.gov.lv |
| (e-pasta adrese) |